Държавен вестник, бр. 55, 2019 г., стр. 23

БРОЙ  55	
Д Ъ Р Ж А В Е Н  В Е С Т Н И К 	
СТР.  23  
продължи да се прилага разработената проце-
дура за осъществяване на кореспонденция при 
осъществяване на международна координация 
на спътникови системи на геостационарната 
орбита, която да следват предприятията, КРС 
и МТИТС, когато е необходимо. Процедурата е 
насочена към подобряване на взаимодействието 
между заинтересованите страни на национално 
ниво предвид компетенциите на ангажираните 
институции и радиочестотните назначения за 
съответните спътникови системи, публикува-
ни в двуседмичните циркуляри на Бюрото по 
радиосъобщения към Сектора по радиосъобще-
ния на МСД. Съгласно установената процедура 
международната координация се извършава 
от регулатора, като се отчете становището на 
заинтересованото предприятие, предоставящо 
електронни съобщителни мрежи и/или услуги. 
Осигуряването на защита на българските 
спътникови системи е предпоставка за тяхната 
успешна реализация, което от своя страна ще 
създаде условия за развитие на конкуренцията 
при осъществяване на електронни съобщения. 
В тази връзка КРС ще продължи дейността 
по международно координиране на позициите 
на геостационарната орбита при спазване на 
приложимите изисквания на Радиорегламента 
на МСД. От своя страна МТИТС ще продължи 
да извършва международна регистрация на ра-
диочестоти и радиочестотни ленти, както и на 
радиосъоръженията, които ги използват.
През следващия четиригодишен период следва 
да продължи работата по усъвършенстване на 
взаимодействието между МТИТС, КРС, пред-
приятията и МСД с цел успешно приключване 
на започналите процедури по международна 
координация на спътникови системи на геоста-
ционарната орбита. 
2.3. Номерационни ресурси
Управлението на номерационното простран-
ство в Република България се осъществява от 
КРС. Политиката за ползването на номера, адреси 
и имена отчита както националните особености, 
така и световните и европейските тенденции в 
развитието на електронните съобщения. При 
управлението и предоставянето на номера, 
адреси и имена КРС спазва принципите на за-
коноустановеност, предвидимост, прозрачност, 
публичност, консултативност, равнопоставеност, 
пропорционалност, неутралност по отношение 
на използваните технологии и предоставяните 
услуги. 
Поддържането и оптимизирането на Нацио-
налния номерационен план (ННП), осигуряващ 
достатъчен ресурс от номера, за всички видове 
електронни съобщителни мрежи и услуги е 
важен аспект от регулаторната политика. ННП 
и процедурите следва да се прилагат по начин, 
осигуряващ равнопоставено третиране на всички 
доставчици на обществени електронни съобщи-
телни услуги и на предприятия, различни от 
доставчици на електронни съобщителни мрежи 
или услуги. 
На всички крайни ползватели трябва да се 
осигурява възможност за достъп и услуги посред-
ством негеографски номера, както и достъп до 
всички номера, предоставяни в ЕС, независимо 
от използваните от оператора, технология и 
устройства, включително, тези в националните 
номерационни планове в съответните държави и 
универсалните международни телефонни номера 
за достъп до услуги с безплатен достъп.
На крайните ползватели се осигурява без-
платен достъп до услугата, поддържаща гореща 
линия за съобщаване за изчезнали деца (номер 
„116000“), като се предприемат мерки в макси-
мално възможна степен да се улесни достъп-
ността за крайни ползватели с увреждания. Те 
трябва да са информирани по подходящ начин 
за съществуването и използването на услугите, 
предоставяни с номер „116000“ и когато е уместно, 
номер „116111“. Не е налице интерес към предос-
тавяне за ползване на другите хармонизирани 
номера със социално значение от обхват „116“.
С цел да се улесни смяната на доставчиците 
на електронни съобщителни мрежи или услуги 
от крайните ползватели, и по-специално достав-
чиците и крайните ползватели на услуги маши-
на-машина (М2М), се насърчава предоставянето 
на номерационни ресурси по ефира (оver-the-
air), когато това е възможно. Предоставянето 
на номерационни ресурси по ефира позволява 
препрограмирането на идентификаторите на съ-
общителното оборудване без физически достъп до 
съответните устройства. Тази характеристика е 
особено важна за услугите машина-машина, тоест 
услуги, които включват автоматично прехвърляне 
на данни и информация между устройства или 
софтуерни приложения с ограничена човешка 
намеса или без такава. Доставчиците на такива 
услуги може да нямат възможност за физически 
достъп до устройствата си поради това, че те се 
използват дистанционно или поради големия брой 
експлоатирани устройства, или поради модела 
на тяхното ползване. 
С оглед гарантиране на пълно взаимодействие 
между услугите, предоставяни на глобално ниво, 
използването на националните номерационни 
ресурси трябва да бъде съобразявано с поли-
тиката на ЕС и с международната политика в 
тази област. 
С цел изпълнение на изискванията на ди-
рективата в ННП трябва да се определи обхват 
от негеографски номера, който да може да се 
използва за предоставянето на електронни съоб-
щителни услуги, различни от междуличностни 
съобщителни услуги, по извънтериториален 
начин.
3. Развитие на пазара на електронните съоб-
щения
3.1. Достъп
Развитието на открит и конкурентен пазар за 
електронни съобщителни услуги в значителна 
степен зависи от възможностите и условията за 
предоставяне на достъп. На базата на новата 
европейска регулаторна рамка в областта на 
електронните съобщения ще се цели правилата 
за достъп да бъдат по-целенасочени и правно 
предсказуеми. Насърчаването на достъпа и из-
ползването на свързаност с много голям капа-
цитет (фиксирана и мобилна) е идентифицирано,